
JUHISED PAKKUJALE

Narva Linnavalitsuse Kultuuriosakond (edaspidi hankija) kuulutab välja uue tiibklaveri  soetamise riigihanke ning teeb kõikidele potentsiaalsetele pakkujatele ettepaneku esitada vastavalt hanketeates ja hankedokumentides sisalduvatele tingimustele pakkumus. 
Hanke eesmärgiks on soetada uut tiibklaverit Chopini konkursi korraldamiseks ning Narva Muusikakoolis kasutamiseks vastavalt toodud tehnilisele kirjeldusele.
1. Üldandmed

1.1. Hankija nimi ja andmed:
Narva Linnavalitsuse Kultuuriosakond, registrikood 75024260, asukoht: Narva linn, tel: 359 9120, faks: 359 9199, e-post: kultuur@narva.ee

1.2. Riigihanke eest vastutav isik:
Ljudmila Aleksejeva, Narva Linnavalitsuse Kultuuriosakonna varustusinsener, tel: 359 9209, faks: 359 9199, e-post: ljudmila.aleksejeva@narva.ee. 
1.3. Riigihanke nimetus:                 Tiibklaveri soetamine 

1.4. Hankemenetluse liik:
lihtmenetlus RHS § 16 lg 1 § ja § 182 alusel. Hankemenetluse reeglid on sätestatud käesolevates hankedokumentides.
1.5. Hankedokumendid (edaspidi HD) on: 

· Käesolevad HD koos kõikide lisadega (vt sisukord);

· Kõik enne pakkumuste esitamise tähtpäeva pakkujale saadetud dokumendid, millega on muudetud või selgitatud HD nõudeid. HD osad täiendavad üksteist ja moodustavad tervikliku aluse pakkumuse koostamiseks. Ükskõik millises dokumendis märgitud nõue on pakkujale siduv.

1.6. HD sisu kohta saab selgitusi kirjalikul pöördumisel hankija kontaktisiku, Ljudmila Aleksejeva poole e-posti aadressil ljudmila.aleksejeva@narva.ee.
1.7. Hankija võib pidada pakkujatega läbirääkimisi.
1.8. Konfidentsiaalsus: hankija ei avalikusta pakkujatelt saadud informatsiooni, kui õigusaktides ei ole sätestatud teisiti.
2. Pakkujate kõrvaldamise alused, kvalifitseerimise tingimused ning informatsioon ja dokumendid, mis tuleb esitada kvalifikatsiooni hindamiseks
2.1. Pakkujat hankest kõrvaldamise alused ja nende asjaolude puudumist tõendavad dokumendid.

2.1.1. Pakkujal ei tohi esineda RHS § 38 lõike 1 punktides 1–3 sätestatud hankest kõrvaldamise aluseid. Pakkujal tuleb esitada kinnitus (lisa 1 vorm II) nimetatud asjaolude puudumise kohta (RHS § 38 lg 1 p-d 1- 3 ja lg 3 p 1). 

2.1.2. Pakkuja esitab kinnituse maksuvõla puudumise kohta (lisa 1 vorm II). Hankija kontrollib neid andmeid MTA avaliku päringu kaudu.
2.1.3. Hankija võib kõrvaldada hankest pakkuja, kes on jätnud hankija teavitamata RHS § 38 lõikes 1 nimetatud asjaolude olulisest muutumisest (RHS § 38 lg 2 p 3).
2.2. Pakkujate tehnilisele ja kutsealasele pädevusele esitatavad tingimused ja nõutavad dokumendid

2.2.1. Pakkujal peab olema vähemalt kolmeaastane kogemus tiibklaverite müügil ja müügijärgse hoolduse teostamisel. Pakkuja esitab kinnituse tegutsemise aja kohta (lisa 1 vorm II).

2.3 Pakkujale esitatavad nõuded äri- või erialases registris registreerituse kohta ning nõutavad dokumendid

2.3.1 Pakkuja peab olema registreeritud asukohamaa vastavas äriregistris. Hankija kontrollib Eestis asuva pakkuja registreeritust. Välisriigis registreeritud pakkuja peab esitama registreeringu nõude täitmise kohta asjakohase tõendi.
2.4 Pakkuja peab osutama Eestis tiibklaveri hooldust ja garantiihooldust. Pakkuja esitab lisa 1 vormi II kohase kinnituse.
3. Tehniline kirjeldus

3.1. Riigihanke tehniline kirjeldus on toodud HD lisas 2.

3.2. Kõik riigihanke tehnilises kirjelduses olevad tehnilise spetsifikatsiooni kirjeldused (näiteks toodete brand’i nimed, kaubamärgi nimed, tootjafirmade nimed, andmed päritolu kohta jne) on antud eesmärgiga objekti piisavalt täpselt ning kõikidele arusaadavalt iseloomustada ja seda tuleb lugeda kui „või sellega samaväärne”. Kõik samaväärsed tooted või osad peavad vastama vähemalt spetsifitseeritud nõuetele ülalpidamiskulude, kvaliteedi jne osas.
4. Hankelepingu tingimused

4.1. Hankelepingu täitmise tähtaeg on lepingu sõlmimisest 60 päeva jooksul.
4.2. Hankelepingu tingimused on toodud tehnilises kirjelduses.
5. Pakkumuse vormistamise keel

5.1. Pakkumus tuleb vormistada eesti keeles.

6. Pakkumuse maksumuse väljendamise viis ja rahaühik

6.1. Pakkumuse maksumuse rahaühikuks on euro.

6.2. Pakkumuse maksumus tuleb väljendada vastavalt HD lisas 1 vorm III toodud hinnapakkumuse vormile. 
7. Pakkumuse jõusoleku tähtaeg

7.1. Pakkumus peab olema jõus 120 päeva jooksul alates pakkumuste esitamise tähtpäevast.
8. Pakkumuse vormistamine ja esitamine

8.1. Pakkumus tuleb esitada paberkandjal või elektrooniliselt.

8.2. Pakkumuse paberkandjal esitamisel tuleb pakkumus esitada kinnises pakendis 1 eksemplaris ning rakendades abinõusid, mis välistavad kahtluse pakendi võimalikust eelnevast avamisest.
8.3. Pakkumuse pakendil peab olema järgnev informatsioon:

· hankija nimi ja hankija aadress;

· hanke nimetus;

· pakkuja nimi, registrikood, aadress ja sidevahendite andmed;

· kirje “PAKKUMUS”.
8.4. Hankija ei vastuta pakendi nõuetekohaselt täitmata jätmise korral pakkumuse võimaliku sattumise eest valesse kohta ega pakkumuse enneaegse avamise eest.

8.5. Pakkumuse elektroonilisel esitamisel peab pakkumus olema varustatud digitaalallkirjaga.
8.6. Pakkumus peab olema koostatud järgneva struktuuri kohaselt:

1) sisukord;

2) informatsioon pakkuja kohta (lisa 1 vorm I);

3) pakkuja kinnitus (lisa 1 vorm II);

4) hinnapakkumus  (lisa 1 vorm III);

5) HD punktis 2 nimetatud dokumendid nende nimetamise järjekorras;

6) pakkumuse andmed vastavalt HD tehnilisele kirjeldusele;

7) muu informatsioon.
8.7. Pakkumus palume saata e-postiga aadressile kultuur@narva.ee kirjega „PAKKUMUS“ või toimetada aadressil Narva Linnavalitsuse Kultuuriosakond, Peetri plats 1, 20308 Narva, hiljemalt________________. a kellaks___________; kohaletoomisel esitada administratsiooni ruumi Narva Linnavalitsuse Kultuuriosakonna sekretäri kätte (tel 359 9120) Peetri plats 1 (4. korrus). 
8.8. Pakkuja kannab kõik pakkumuse ettevalmistamisega ning esitamisega seotud kulud.

8.9. Pakkuja võtab enda kanda pakkumuse hankijale õigeaegse üleandmise kogu riski.

8.10. Osaliste pakkumuste ja pakkumuse variantide esitamine ei ole lubatud.
8.11. Ühispakkumuste esitamine on lubatud.
9. Pakkumuste avamine

9.1. Pakkumuste avamise koht ja aeg: Narva Linnavalitsuse Kultuuriosakond asukohaga: Narva Linnavalitsuse Kultuuriosakonna juhataja tööruum, Peetri plats 1 (4. korrus) ___________. a kell __________.
9.2. Pakkujate esindajatel on õigus osaleda pakkumuste avamisel. Esindajate volitused ei ole nõutavad, esindatavate arv ei tohi olla üle kahe isiku. Pakkumuste avamisel kantakse osalejate nimed pakkumuste avamise protokolli.
9.3. Pakkumuste avamisel tehakse teatavaks pakkujate nimed, registrikoodid ja pakkujate poolt esitatud pakkumuste maksumused ning kontrollitakse esitatud dokumentide vastavust hankedokumentides nõutud loetelule. Pakkumuste avamise kohta koostatakse pakkumuste avamise protokoll.
10. Pakkujate kvalifikatsiooni kontrollimine

10.1. Hankija kontrollib pakkujate kvalifikatsiooni vastavalt hanketeates (HD punkt 2) toodud tingimustele.

10.2. Hankija kõrvaldab pakkuja hankemenetlusest igal ajal, kui selgub, et pakkuja on esitanud valeandmeid või muud oluliselt eksitavat teavet, mis on otsuse tegemisel määrava tähtsusega, või võltsitud dokumente.
10.3. Pakkuja jäetakse kvalifitseerimata, kui ta ei vasta hanketeates (HD punkt 2) esitatud kvalifitseerimise tingimustele.
10.4. Pakkumused, mille esitanud pakkujaid ei kvalifitseeritud, ei kuulu edasisele menetlemisele.
11. Läbirääkimiste pidamine

11.1. Hankija peab vajadusel kvalifitseeritud pakkujaga läbirääkimisi. Läbirääkimisi võidakse pidada pärast pakkumuste esitamise tähtpäeva ja kuni parima pakkumuse edukaks tunnistamiseni. 

11.2. Läbirääkimiste pidamisel otsustab hankija pakkumuse edukuse üle pärast seda, kui läbirääkimised on lõpetatud ja ta on saanud pakkujalt läbirääkimiste käigus esitatud pakkumuse muudatused, on tutvunud esitatud dokumentidega ning kontrollinud pakkumuse vastavust hankedokumentides esitatud tingimustele.

12. Pakkumuste vastavuse kontroll

12.1. Hankija kontrollib esitatud pakkumuste vastavust hankedokumentides esitatud tingimustele.

12.2. Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.

12.3. Pakkumuse võib tunnistada vastavaks, kui selles ei esine sisulisi kõrvalekaldumisi hankedokumentides esitatud tingimustest.

12.4. Hankija lükkab pakkumuse tagasi, kui pakkumus ei vasta hankedokumentides esitatud tingimustele.
13. Kõikide pakkumuste tagasilükkamine

13.1. Hankija jätab enesele õiguse lükata tagasi kõik pakkumused, kui:
13.1.1 ükski pakkumus ei ole tunnistatud vastavaks;

13.1.2 kõigi pakkumuste maksumused ületavad hankelepingu eeldatavat maksumust, nii et hange ei ole sellise maksumusega hankijale vastuvõetav;
13.1.3 ettenägematutel ja hankijast mitteolenevatel põhjustel, kui hankemenetluse toimumise ajal on hankijale saanud teatavaks uued asjaolud, mis välistavad või muudavad hankijale ebaotstarbekaks hankemenetluse lõpuleviimise hankedokumentides esitatud tingimustel.
13.2. Teade kõikide pakkumuste tagasilükkamise kohta edastatakse kohe kõigile pakkujatele, kellele HD väljastati.

14. Pakkumuste võrdlemine ja hindamine 

14.1. Hankija võrdleb ja hindab kõiki pakkumusi, mida ei ole tagasi lükatud.

14.2. Hankija võrdleb ja hindab pakkumusi nende maksumuse (käibemaksuta) järgi. Edukaks tunnistatakse madalaima maksumusega pakkumus. 
Lisa 1. Pakkumusvormid

Hankija: Narva Linnavalitsuse Kultuuriosakond
Riigihange

(viitenumber ____________)
TIIBKLAVERI SOETAMINE  

PAKKUMUS

Lisa 1. Vorm I

Informatsioon pakkuja kohta
Hankija nimi: Narva Linnavalitsuse Kultuuriosakond

Riigihanke nimetus: Tiibklaveri  soetamine 

Menetlusliik: Lihthange
	Täielik ametlik nimi 

(ärinimi):
	

	Äriregistri registrikood:
	

	Juriidiline aadress:
	

	Postiaadress:
	

	Kontaktisik käesoleval pakkumusel:
	

	Telefon:
	

	Faks:
	

	Elektronposti aadress:
	

	Kodulehekülg:
	

	Allakirjutanu nimi:
	

	Allakirjutanu ametikoht:
	


Lisa 1. Vorm II.  Pakkuja kinnitus 

Hankija nimi: Narva Linnavalitsuse Kultuuriosakond
Riigihanke nimetus: Tiibklaveri soetamine 
Menetlusliik: Lihthange
Pakkuja nimi:

Pakkuja registrikood
1. Kinnitame, et oleme tutvunud hanketeate ja hankedokumentidega ning nende lisadega ja kinnitame, et nõustume täielikult hankija esitatud tingimustega.

2. Kinnitame, et meid ega meie seaduslikku esindajat ei ole kriminaal- ja väärteomenetluses karistatud kuritegeliku ühenduse organiseerimise ega sinna kuulumise eest, riigihangete nõuete rikkumise,  kelmuse ega ametialaste ja rahapesualaste ning maksualaste süütegude toimepanemise eest, meie kohta ei ole karistusregistris kehtivaid karistusandmeid karistusregistri seaduse kohaselt ning meil puudub kehtiv karistus meie elu- ja asukohariigi õigusaktide alusel.

3. Kinnitame, et me ei ole pankrotis ega likvideerimisel, meie äritegevus ei ole peatatud ning me ei ole muus sellesarnases seisukorras meie asukohamaa seaduse kohaselt.

4. Kinnitame, et meie suhtes ei ole algatatud sundlikvideerimist ega muud sellesarnast menetlust meie asukohamaa seaduse kohaselt.
5. Kinnitame, et meil puudub maksuvõlg.
6. Kinnitame, et meil on vähemalt kolmeaastane kogemus klaveri müügil ja müügijärgse hoolduse teostamisel.
7. Kinnitame, et osutame Eestis tiibklaveri hooldust ja garantiihooldust.
8. Kinnitame, et kõik käesolevale pakkumusele lisatud dokumendid moodustavad meie pakkumuse osa.

9. Kinnitame, et lisatud hinnapakkumus on nõuetekohaselt esitatud. Saame aru, et hinnapakkumuse mittenõuetekohase täitmise puhul võidakse lükata meie pakkumus tagasi kui hankedokumentidele mittevastav.

10. Käesolev pakkumus on jõus 120 päeva, alates pakkumuse esitamise tähtpäevast.

11. Aktsepteerime hankija õigust lükata tagasi kõik pakkumused hankedokumentides kirjeldatud juhtudel.

12. Kinnitame, et meile on antud võimalus saada täiendavat informatsiooni hankedokumentide sisu kohta. Kinnitame, et esitatud informatsioon on piisav, et teostada riigihanke objektiks olev tellimus.

Kuupäev: ____________

_____________ __________________ __________________

(allkiri)
(esindaja nimi)
(amet)

Lisa 1. Vorm III. Tehnilisele kirjeldusele vastav hinnapakkumus

Hankija nimi: Narva Linnavalitsuse Kultuuriosakond

Riigihanke nimetus: Tiibklaveri soetamine  
Menetlusliik: Lihthange

Pakkuja nimi:

Pakkuja registrikood

Hinnapakkumus peab sisaldama:

1. tiibklaveri hind kokku (ilma käibemaksuta);

2. tarneaeg päevades lepingu sõlmimisest alates;

3. pakkuja nime, kuupäeva ja esindusõigusliku isiku allkirja.
2. Pakutava tiibklaveri tehnilised andmed vastavalt tehnilisele kirjeldusele (HD Lisa 2) esitatakse eraldi nimekirjas, mis täiendab antud hinnapakkumist.

4. Kinnitame, et tarnime tiibklaveri alljärgnevatel tingimustel:
· tiibklaveri hind kokku ___________ eurot         (ilma käibemaksuta)

· tarnimise aeg on hiljemalt ___________ päeva alates hankelepingu sõlmimisest;
· tiibklaveri garantiiaeg on ___________ aastat;
· defektne tiibklaver vahetatakse välja pakkuja kulul;

· tiibklaveri tarnimisel Narva Muusikakooli (aadressil Karja 3, Narva) kontserdisaali, mis asub 1. korrusel ja selle paigaldamisel ei lisata teenuste maksumust;
· tiibklaveri esmane häälestus ja reguleerimine toimub kohapeal (Narva Muusikakoolis) pakkuja kulul; 

· klaveri varuosade kättetoimetamine toimub tööpäevadel 24 tunni jooksul tellimuse saamisest;
· defektne tiibklaver vahetatakse välja pakkuja kulul;
· vastavalt tehnilises kirjelduses (HD Lisa 2) toodud muudele tingimustele.

Kuupäev:______________________

________________     _______________________________         _______________________
(allkiri)
           (esindaja nimi)                         
(amet)

Lisa 2. Riigihanke tehniline kirjeldus

Tiibklaveri soetamine
Hanke eesmärgiks on soetada uut tiibklaverit Chopini konkursi korraldamiseks ning Narva Muusikakoolis kasutamiseks vastavalt toodud tehnilisele kirjeldusele. Käesolev tehniline kirjeldus on aluseks hankelepingu sõlmimisel (hankelepingu tingimused).

Uue tiibklaveri garantiiaeg peab olema vähemalt 5 aastat ja Eestis peab olema tagatud selle tehnilise hoolduse võimalus. Garantii pakkuja kulul hõlmab kõiki tootel ilmnenud puudusi, mis ei ole tekkinud hankija süül. Garantiihoolduse ja/või remondivajaduse tekkimisel toimub klaveri esmane ülevaatus 72 tunni jooksul tellimuse saamisest pakkuja esindaja poolt hankija juures kohapeal. Kui ilmnenud viga/puudust ei ole võimalik kõrvaldada kohapeal, siis peab pakkuja kindlustama omal kulul klaveri transpordi remondikohta ja tagasi. Defektne tiibklaver vahetatakse välja pakkuja kulul. 
Klaveri varuosade kättetoimetamine toimub tööpäevadel 24 tunni jooksul tellimuse saamisest.

Tarneaeg ei tohi olla pikem kui 60 päeva lepingu sõlmimisest. 
Tiibklaveri tarnimine (koos paigaldusega) Narva Muusikakooli (aadressil Karja 3, Narva) kontserdisaali, mis asub 1. korrusel toimub pakkuja kulul. 
Pakkuja garanteerib tiibklaveri esmast häälestust ja reguleerimist kohapeal (Narva Muusikakoolis) omal kulul.
Maksmine tiibklaveri eest toimub 15 tööpäeva jooksul peale tiibklaveri üleandmise-vastuvõtmise akti allakirjutamisest hankija esindaja poolt.

Tiibklaver (ja kõik selle osad) peab olema uus, mittekasutatud ja vastama allpool toodud tehnilistele andmetele. Tiibklaver peab olema valmistatud mitte varasem, kui veebruar 2015. a. 

Tiibklaveri tehnilised andmed
Pakkumuses palume esitada tiibklaveri võimalikult täpne informatsioon (tiibklaveri mudel, mõõdud jt, kirjeldus ja muu oluline ja ekspluateerimist puudutav informatsioon) vastavalt alltoodud minimaalsetele tehnilistele nõuetele:

Tiibklaveri välisviimistlus – must poleeritud
pikkus 225 cm, laius 156 cm 
käsitöö (pole masstoode);

korpus kasespooni kihtidest;
korpuse sisevöö karjala kask;

kõlalaud ja ribid kõrgekvaliteetsest Euroopa mägede (nt. Šveitsi Alpide) kuusest;  

virblipakk dehonit;    

käsitsi tehtud väljalõigetega roop, pealiskiht vahtrapuit, alusosa punane pöök;

muldvalu malmraam, kuldkollane, kõrgläikeline;

Renneri mehhanism;

Renneri haamrid; 

Renneri katjad;

kuusepuidust klaviatuur ja Ivora klahvikatted;

eebenipuust mustad klahvid;

klaviatuuri aluspõhi ehitatud korpuse sisse;

häälestatav dupleks-skaala;

3 pedaali;

kahekordsed rattad lukuga;

aeglaselt laskuv klaviatuuriklapp; 

keeletraat kõrgeima kvaliteediga terasest (nt. Röslau, Saksamaa);

kõlalaua kuppel tagatud kõlalaua servade ehitamisega tiibklaveri korpuse sisse;

vildid Euroopa varustajatelt;
klaverikate.
Hinnapakkumuses tuleb järgida Lisa 1 vorm III nõudeid ja toodud tehnilist kirjeldust.
6
1

